2018. gada Noteikumi Nr.

Rīgā (prot.Nr. .§)

**Grozījumi Ministru kabineta 2013. gada 8. oktobra noteikumos Nr. 1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem”**

Izdoti saskaņā ar

Pārtikas aprites uzraudzības likuma 21.1panta devīto daļu,

Veterinārmedicīnas likuma 12. pantu un 53. panta pirmās daļas 5. punktu,

Dzīvnieku barības aprites likuma 3. panta ceturto daļu,

Dzīvnieku aizsardzības likuma 26.1 panta piekto daļu,

Likuma par budžetu un finanšu vadību 5. panta devīto daļu un

Farmācijas likuma 12. panta otro daļu

Izdarīt Ministru kabineta 2013. gada 8. oktobra noteikumos Nr. 1083 „Kārtība, kādā veicama samaksa par Pārtikas un veterinārā dienesta valsts uzraudzības un kontroles darbībām un maksas pakalpojumiem” (Latvijas Vēstnesis, 2013, 199., 250. nr.; 2015, 178. nr.; 2016, 107. nr.; 2017, 26. nr.) šādus grozījumus:

1. Papildināt norādi, uz kāda likuma pamata noteikumi izdoti, aiz skaitļa un vārdiem “3. panta ceturto daļu” ar vārdiem un skaitli „Dzīvnieku aizsardzības likuma 26.1 panta piekto daļu”.

2. Papildināt noteikumus ar 1.4. apakšpunktu šādā redakcijā:

„1.4. maksas apmēru un samaksas kārtību par izmēģinājuma projekta atļaujas dzīvnieka izmantošanai procedūrā izsniegšanu, grozīšanu un atjaunošanu, kā arī maksas apmēru un samaksas kārtību par izmēģinājuma projekta izvērtēšanā nepieciešamo ekspertu (pētnieku) piesaisti.”.

3. Papildināt 6. punktu aiz vārda „kontroli” ar vārdiem un skaitli „un 54. pantā noteikto maksu par neatbilstības gadījumā piemēroto pasākumu”.

4. Izteikt 1. pielikumu šādā redakcijā:

„1. pielikums

Ministru kabineta

2013. gada 8. oktobra

noteikumiem Nr. 1083

**Maksa par normatīvajos aktos noteiktajām Pārtikas un veterinārā dienesta valsts uzraudzības un kontroles darbībām**

|  |  |  |
| --- | --- | --- |
| **Nr. p.k.** | **Uzraudzības un kontroles darbība** | **Cena (*euro*)1** |
| **I. Veterinārā (veselības) sertifikāta sagatavošana un izsniegšana2** | | |
| 1. | Dzīvnieku veterinārā (veselības) sertifikāta sagatavošana un izsniegšana, tostarp dzīvnieku pārbaude pirms karantīnas un karantīnas laikā (atbilstoši faktiskajam kontroles laikam par darba stundu) | |
| 1.1. | pamata darba laikā | 17,60 |
| 1.2. | ārpus darba laika un brīvdienās | 23,63 |
| 1.3. | nakts stundās | 26,65 |
| 1.4. | svētku dienās | 29,67 |
| 1.5. | svētku dienu nakts stundās | 32,69 |
| 2. | Veterinārā (veselības) sertifikāta sagatavošana un izsniegšana par mājas (istabas) dzīvnieku | 7,50 |
| 3. | Dzīvnieku izcelsmes produktu veterinārā (veselības) sertifikāta sagatavošana un izsniegšana (par kravu): | |
| 3.1. | pamata darba laikā | 31,60 |
| 3.2. | ārpus darba laika un brīvdienās | 42,46 |
| 3.3. | nakts stundās | 47,89 |
| 3.4. | svētku dienās | 53,32 |
| 3.5. | svētku dienu nakts stundās | 58,75 |
| 4. | Augu un dzīvnieku valsts barības veterinārā (veselības) sertifikāta sagatavošana un izsniegšana (atbilstoši faktiskajam kontroles laikam par darba stundu): | |
| 4.1. | pamata darba laikā | 17,60 |
| 4.2. | ārpus darba laika un brīvdienās | 23,63 |
| 4.3. | nakts stundās | 26,65 |
| 4.4. | svētku dienās | 29,67 |
| 4.5. | svētku dienu nakts stundās | 32,69 |
| **II. Atbilstības sertifikāta, kontroles apliecības un pārējo ar uzraudzību un kontroli saistīto apliecinājumu, sertifikātu un izziņu sagatavošana un izsniegšana2** | | |
| 5. | Augkopības produktu atbilstības sertifikāta sagatavošana un izsniegšana: | |
| 5.1. | labībai un tās pārstrādes produktiem bez iepakojuma: | |
| 5.1.1. | partijai ar svaru līdz 60 tonnām | 19,92 |
| 5.1.2. | partijai ar svaru no 61 līdz 1000 tonnām (par tonnu) | 0,33 |
| 5.1.3. | partijai ar svaru no 1001 līdz 5000 tonnām (par tonnu) | 0,30 |
| 5.1.4. | partijai ar svaru no 5001 līdz 10 000 tonnām (par tonnu) | 0,23 |
| 5.1.5. | partijai ar svaru 10 001 tonna un vairāk (par tonnu) | 0,20 |
| 5.2. | labībai un tās pārstrādes produktiem iepakojumā: | |
| 5.2.1. | partijai ar svaru līdz 60 tonnām | 24,19 |
| 5.2.2. | partijai ar svaru no 61 līdz 1000 tonnām (par tonnu) | 0,40 |
| 5.2.3. | partijai ar svaru no 1001 līdz 5000 tonnām (par tonnu) | 0,36 |
| 5.2.4. | partijai ar svaru no 5001 līdz 10 000 tonnām (par tonnu) | 0,28 |
| 5.2.5. | partijai ar svaru 10 001 tonna un vairāk (par tonnu) | 0,21 |
| 5.3. | citiem augkopības produktiem (par kravu) | 11,65 |
| 6. | Sēņu un meža ogu sertifikāta sagatavošana un izsniegšana (par kravu) | 23,30 |
| 7. | Atbilstības sertifikāta vai kontroles apliecības sagatavošana par importēto vai eksportējamo svaigo augļu un dārzeņu atbilstību tirdzniecības standartiem un tās izsniegšana: | |
| 7.1. | kravai ar svaru līdz 1000 kg (par kravu) | 11,65 |
| 7.2. | kravai ar svaru no 1001 kg (par katriem nākamajiem 1000 kg virs 1000 kg) | 0,90 |
| 8. | Kontroles apliecības sagatavošana par atkārtotu svaigu augļu un dārzeņu atbilstības novērtēšanu tirdzniecības standartiem (par neatbilstošo produkta partiju atkarībā no tās svara) un tās izsniegšana: | |
| 8.1. | līdz 100 kg | 17,40 |
| 8.2. | no 101 līdz 1000 kg | 26,20 |
| 8.3. | no 1001 līdz 10 000 kg | 34,90 |
| 8.4. | no 10 001 līdz 25 000 kg | 43,60 |
| 8.5. | 25 001 kg un vairāk | 52,30 |
| 9. | Atbilstības un speciālā sertifikāta sagatavošana par lauksaimniecības un pārstrādātiem lauksaimniecības produktiem, kas pretendē uz eksporta kompensāciju saņemšanu (atbilstoši faktiskajām kontroles izmaksām par darba stundu), un tā izsniegšana | 17,60 |
| 10. | Ar uzraudzību un kontroli, tostarp intervences pasākumiem, saistīta apliecinājuma vai sertifikāta sagatavošana un izsniegšana (par darba stundu): | |
| 10.1. | pamata darba laikā | 17,60 |
| 10.2. | ārpus darba laika un brīvdienās | 23,63 |
| 10.3. | nakts stundās | 26,65 |
| 10.4. | svētku dienās | 29,67 |
| 10.5. | svētku dienu nakts stundās | 32,69 |
| 11. | Ar preču un produktu robežkontroli saistīta apliecinājuma vai sertifikāta sagatavošana un izsniegšana vai sertifikāta izraksta apstiprināšana (par kravu) | 23,30 |
| 12. | Dažādu ar uzraudzību un kontroli saistītu apliecinājumu, sertifikātu, pārbaudes protokola izrakstu un izziņu sagatavošana un izsniegšana (ja nav nepieciešama speciāla uzraudzības objekta pārbaude vai citas darbības (laboratoriskie izmeklējumi)) | 2,95 |
| 13. | Atļaujas sagatavošana un izsniegšana bioloģiskās lauksaimniecības produktu importam no trešajām valstīm | 355,00 |
| **III. Normatīvajos aktos noteiktās uzraudzības objektu novērtēšanas, atzīšanas darbības un kontroles institūcijas (pārtikas un veterinārās jomas) apstiprināšana** | | |
| 14. | Atzīšanas, apstiprināšanas apliecības noformēšana un izsniegšana: | |
| 14.1. | informācijas ievadīšana un aktualizācija datubāzēs | 9,96 |
| 14.2. | apliecības noformēšana un izsniegšana | 1,42 |
| 15. | Izmaiņu izdarīšana atzīšanas apliecībā vai kontroles institūcijas apstiprināšanas apliecībā: | |
| 15.1. | informācijas ievadīšana un aktualizācija datubāzēs | 5,69 |
| 15.2. | apliecības noformēšana un izsniegšana | 1,42 |
| 16. | Atzīšanas apliecības vai kontroles institūcijas apstiprināšanas apliecības dublikāta izsniegšana | 7,11 |
| 17. | Inspektora vienas darba stundas izmaksas par novērtēšanu (pārbaudi) pirms atzīšanas, reģistrācijas vai kontroles institūcijas (pārtikas un veterinārās jomas) apstiprināšanas un atkārtotu novērtēšanu (pārbaudi), ja konstatēta neatbilstība | 17,60 |
| 18. | Reģistrācijas apliecības noformēšana un izsniegšana | 1,42 |
| 19. | Inspektora (eksperta) vienas darba stundas izmaksas (bez viesnīcas izmaksām) par uzņēmuma (objekta) vai dokumentu pārbaudi dažādu apliecinājumu saņemšanai vai ierobežojumu atcelšanai, kā arī paraugu ņemšanu (pēc klienta rakstiska pieprasījuma) | 17,60 |
| 20. | Uzņēmuma atzīšana eksportam uz trešajām valstīm | atbilstoši attaisnojuma dokumentiem vai saskaņā ar nosūtītājvalsts ekspertu nosacījumiem noteiktajiem tarifiem |
| **IV. Zvejas produktu pārbaude** | | |
| 21. | Zvejas produktu pārbaude izkraušanas vietās (par tonnu) | 3,27 |
| **V. Veterinārā ekspertīze un pastāvīgā veterinārā uzraudzība kautuvēs un medījumu apstrādes uzņēmumos2** | | |
| 22. | Vienas darba stundas izmaksas par pakalpojumu (ieskaitot trihinelozes diagnostiku kautuves laboratorijā): | |
| 22.1. | par  darba stundu noteiktajā darba laikā | 6,40 |
| 22.2. | par darba stundu ārpus noteiktā darba laika vai darbu svētku dienā | 12,09 |
| 23. | Izdevumi par patērēto degvielu (ne vairāk kā 10 litru uz 100 km) vai autogāzi (ne vairāk kā 14 litru uz 100 km) vai sabiedriskā transporta izmantošanu | atbilstoši attaisnojuma dokumentiem vai noteiktajiem tarifiem |
| 24. | Transporta izmaksas (par kilometru), ja pakalpojuma sniegšanai izmanto dienesta automašīnu | 0,26 |
| **VI. Bioloģiskās lauksaimniecības kontroles institūcijas darbības izvērtēšana trešajā valstī** | | |
| 25. | Iesniegto dokumentu pārbaude un ziņojuma sagatavošana pēc kontroles institūcijas darbības izvērtēšanas | 557,77 |
| 26. | Kontroles institūcijas darbības izvērtēšana trešajā valstī | atbilstoši attaisnojuma dokumentiem un noteiktajiem tarifiem (komandējuma dienas nauda, ceļa izdevumi, naktsmītne un citi izdevumi) |
| **VII. Produktu sertificēšana pārtikas kvalitātes shēmā, ikgadējā pārbaude un atkārtota pārbaude, ja konstatēta neatbilstība** | | |
| 27. | Inspektora (eksperta) vienas darba stundas izmaksas | 17,60 |
| **VIII. Izmēģinājumu projekta atļaujas izsniegšana dzīvnieka izmantošanai procedūrā** | | |
| 28. | Izmēģinājuma projekta un ar to saistīto dokumentu izvērtēšana un izmēģinājuma projekta atļaujas izsniegšana (ja izvērtēšanai nav nepieciešami papildu dokumenti) | 57,79 |
| 29. | Papildus iesniegto izmēģinājuma projektam nepieciešamo dokumentu izvērtēšana | 36,12 |
| 30. | Izmēģinājuma projekta izvērtēšanā iesaistītā eksperta (pētnieka) atlīdzība (par vienu projektu) | 180,07 |
| 31. | Izmēģinājuma projekta atļaujas grozīšana | 21,67 |
| 32. | Izmēģinājuma projekta atļaujas atjaunošana | 36,12 |

Piezīmes.

1 Pievienotās vērtības nodokli nepiemēro saskaņā ar [Pievienotās vērtības nodokļa likuma](https://likumi.lv/ta/id/253451-pievienotas-vertibas-nodokla-likums) [3.panta](https://likumi.lv/ta/id/253451-pievienotas-vertibas-nodokla-likums#p3) astoto daļu.

2 Maksa ietver oficiālo paraugu ņemšanu.”

5. Svītrot 2. pielikuma 1. un 9. punktu.

6. Aizstāt 3. pielikuma 1.1.1. apakšpunktā skaitli „10” ar skaitli „10,99”.

7. Izteikt 3. pielikuma 4. punktu šādā redakcijā:

|  |  |  |
| --- | --- | --- |
| „4. | Inspektora (eksperta) vienas darba stundas izmaksas par kravas paraugu paņemšanu un nosūtīšanu laboratoriskiem izmeklējumiem pēc kravas īpašnieka (pilnvarotās personas) pieprasījuma | 17,60” |

8. Izteikt 4. pielikumu šādā redakcijā:

„4. pielikums   
Ministru kabineta   
2013. gada 8. oktobra

noteikumiem Nr. 1083

**Samaksa par papildu oficiālo kontroli un par neatbilstības gadījumā piemēroto pasākumu**

|  |  |  |
| --- | --- | --- |
| **Nr. p.k.** | **Kontroles darbība** | **Cena (*euro*)1** |
| 1. | Vienas darba stundas izmaksas par papildu oficiālo kontroli un par neatbilstības gadījumā piemēroto pasākumu | 17,60 |
| 2. | Izdevumi, kas saistīti ar laboratorisko izmeklējumu veikšanu un testēšanas pārskatu sagatavošanu | saskaņā ar laboratoriju izmeklējumu faktiskajām izmaksām |

Piezīme. 1 Pievienotās vērtības nodokli nepiemēro saskaņā ar Pievienotās vērtības nodokļa likuma [3.panta](https://likumi.lv/ta/id/253451-pievienotas-vertibas-nodokla-likums#p3) astoto daļu.”

9. Aizstāt 5. pielikuma 12.4.1. apakšpunktā skaitli „11,65” ar skaitli „17,60”.

10. Svītrot 5. pielikuma 12.4.2. apakšpunktu.

11. Aizstāt 5. pielikuma 14.1. apakšpunktā skaitli „11,65” ar skaitli „17,60”.

12. Svītrot 5. pielikuma 14.2. apakšpunktu.

Ministru prezidents Māris Kučinskis

Zemkopības ministrs Jānis Dūklavs